У чацвер, 27 снежня, у рэдакцыю патэлефанавала Вольга Арэх з Дзехцяроў. Са скрухай у голасе жанчына прасіла: “Дапамажыце, калі ласка, паўздзейнічайце на спецыялістаў нацыянальнага парка, каб неяк адпужалі ад вёскі дзікоў. Паратунку ж няма. Прыцемкам на вуліцу “да ветру” баімся выйсці, а нам жа і жывёлу дагледзець трэба. Ікластыя настолькі зрабіліся нахабнымі, што з аддаленых ад пабудоў агародаў перайшлі ў двары, аб вуглы зады чухаюць, падмуркі падрываюць. Тэлефанавалі намесніку генеральнага дарэктара нацыянальнага парка па паляўнічых угоддзях Сяргею Туронку, абяцаў прыняць меры, але ўсё абяцаннем і скончылася.”